
ДО ОБЩИНСКИ СЪВЕТ

ГР. НЕСЕБЪР    

ПРЕДЛОЖЕНИЕ

От

инж. Ирина Димова – Началник отдел  „ Устройство на територията към Дирекция „Устройство на територията“, инвестиционно планиране, строителство и контрол върху строителството“ при община Несебър.

    Относно: Одобряване на задание за проектиране и разрешаване  изработването на ПУП-ПП - парцеларен план за елементи на техническата инфраструктура извън границите на урбанизираните територии за обект: „Уличен водопровод ПЕВП ф90х5.4, PN10 за водоснабдяване на ПИ 53045.148.608 по КККР на гр. Обзор“.
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В общинска администрация Несебър  е постъпило искане вх.№ Н2-УТ-3991-001/ 10.06.2026г. от „ЛИГАС ГР“ ООД – гр. Варна и Венцислав Радев, да бъде разрешено изработването на ПУП-ПП за обект: „Уличен водопровод ПЕВП ф90х5.4, PN10 за водоснабдяване на ПИ 53045.148.608 по КККР на гр. Обзор“ като елемент на техническата инфраструктура извън границите на урбанизираните територии. Имотите в обхвата на парцеларния план попадат в зона „Б“ съгласно ЗУЧК.
Към преписката е приложено задание съобразено с изискванията на чл. 125, ал. 1 и 2 от ЗУТ, отреждането и показателите съгласно устройствените разработки и съгласувано по реда на чл. 125, ал.7 от ЗУТ.

По преписката е приложен нотариален акт за учредяване право на строеж върху недвижим имот № 150, т. II, рег. № 1452, дело № 333/28.02.2008г. на нот. Мария Бакърджиева, РНК 110, район на действие – НРС, вписан на 29.02.2008г. на Сл. по вписванията при НРС, което доказва наличието на правен интерес от искането и  сезирането на общинска администрация.
Видно от заданието, водовземането ще се осъществи от съществуващ водопровод ПЕВП Φ90. Трасето на новопроектирания водопровод Φ90х5.4, PN 10, засяга следните имоти:  ПИ 53045.150.179 по КККР на гр. Обзор, Вид територия: Земеделска, НТП За селскостопански, горски, ведомствен път, м. Кметство, сервитутна зона на водопровода през поземления имот 42.41 м2, дължина на водопровода през поземления имот 6.88 м. л., Общинска частна собственост и ПИ 53045.148.181 по КККР на гр. Обзор, Вид територия: Земеделска, НТП За селскостопански, горски, ведомствен път, м. Кметство, сервитутна зона на водопровода, през поземления имот 217 м2, дължина на водопровода през поземления имот 36.42 м. л., общинска частна собственост, до достигане на ПИ 53045.148.608, собственост на инвеститорите.
Дължината на новопроектирания уличния водопровод е 43,30 м., разположен на 1.0 м. от бордюра на тротоара.

Уличния водопровод има предвидена сервитутна зона от 6.00 м общо, като е спазено разстоянието между най-външното очертание на водопровода, а границата на сервитутната ивица, е мин. 1.00 м  (в случая – 1.50 м и 3.50 м). Засегната площ в настоящата разработка от сервитутната зона е 259.70 кв. м.
Към преписката са приложени: писмо изх. № ПД-2442-(1)/02.08.2025г. на РИОСВ-гр. Бургас, за преценяване на необходимостта от извършване на екологична оценка, на Директора на РИОСВ- Бургас, според което не следва да се извършва такава за ПУП ПП за обект: „Уличен водопровод ПЕВП ф90х5.4, PN10 за водоснабдяване на ПИ 53045.148.608 по КККР на гр. Обзор“ и решение т. 3 от протокол № 5/ 08.07.2026г. на ОбЕСУТ в разширен състав при Община Несебър, с което приема заданието.
Като съобразих изложеното и предвид действащата нормативна уредба регламентираща тези въпроси считам, че са налице необходимите предпоставки да бъде разрешено изработването на ПУП-ПП за обект: „Уличен водопровод ПЕВП ф90х5.4, PN10 за водоснабдяване на ПИ 53045.148.608 по КККР на гр. Обзор“, като елемент на техническата инфраструктура извън границите на урбанизираните територии.
Предвид горното и на основание по чл. 124а, ал. 1 и чл. 124б, ал. 1 от ЗУТ, във връзка с правомощията ми предоставени със Заповед №3039/23.09.2026г. на кмета на община Несебър,
ПРЕДЛАГАМ на Общински съвет – Несебър следния

ПРОЕКТ ЗА РЕШЕНИЕ

1. На основание чл. 21, ал. 1 и т. 11 от ЗМСА във връзка с чл. 124а, ал. 1 от ЗУТ Общинска съвет- Несебър разрешава изработването на ПУП-ПП за обект: „Уличен водопровод ПЕВП ф90х5.4, PN10 за водоснабдяване на ПИ 53045.148.608 по КККР на гр. Обзор“, съгласно който водовземането ще се осъществи от съществуващ водопровод ПЕВП Φ90. Трасето на новопроектирания водопровод Φ90х5.4, PN 10, засяга следните имоти: 53045.150.179 и ПИ 53045.148.181 – общинска частна собственост до достигане на ПИ 53045.148.608, собственост на инвеститорите.

Дължината на новопроектирания уличния водопровод е 43,30 м., разположен на 1.0 м. от бордюра на тротоара.

Предвидена е сервитутна зона от 6.00 м общо, като е спазено разстоянието между най-външното очертание на водопровода и границата на сервитутната ивица е мин. 1.00 м  (в случая – 1.50 м и 3.50 м). Засегнатата площ от сервитутната зона е 259.70 кв. м.
2. На основание чл.124б, ал.1 от ЗУТ одобрява приложеното към проекта задание за изработване на ПУП-ПП, което задание със своята текстова и графична част е неразделна част от настоящето разрешение. 

3. Общински съвет- Несебър дава съгласие за определяне на трасе на линеен обект на основание чл. 30, ал. 3 от ППЗОЗЗ и процедиране на парцеларен план за реализация на линеен обект: „Уличен водопровод ПЕВП ф90х5.4, PN10 за водоснабдяване на ПИ 53045.148.608 по КККР на гр. Обзор“
Решението да се разгласи по реда на чл. 124б, ал.2 от ЗУТ.

На основание чл. 124б, ал.4 от ЗУТ решението не подлежи на обжалване.

Екземпляр от решението да се връчи на заявителя и изпрати на Кмета на Община Несебър за сведение и изпълнение.      
                                                         ИНЖ. ИРИНА ДИМОВА ……………………
      Началник отдел  „ Устройство на територията“ към Дирекция „Устройство на територията, инвестиционно планиране, строителство и контрол върху строителството“ при община Несебър                                                                  Упълномощена съгласно Заповед № 3039/23.09.2026г.

